Imtella' April 2, 2021 - Aġġornata 2 Ta' April, 2021 5:54pm Rapport: Ruth Amaira Filmat: Sharp Shoot Media Għalkemm il-funzjonijiet u l-purċissjonijiet tal-Ġimgha Mqaddsa ma sarux minħabba l-pandemija l-passjoni f'ċertu dilettanti tibqa' kif tixhed dik f'Simon Mercieca. TVM iltaqa' ma' Mercieca, dilettant kbir tal-vari u l-knejjes li rama knisja replika tal-parroċċa ta' Ħal Tarxien minn fejn ġej. Mercieca rama garaxx f'mudell perfett tal-knisja ddedikata lil-Lunzjata ta' Ħal Tarxien u kien jarmaha għall-pubbliku kull nhar it-8 ta' Diċembru. Minhabba li l-ġurnata hija l-festa tal-Kunċizzjoni ta' Bormla kien rama wkoll vara tal-Immakulata. Bħal dan iż-żmien, inkluż din is-sena, Mercieca jarma l-knisja bil-libsa tal-Ġimgħa Mqaddsa u bis-sett tal-vari. Is-Sibt filgħodu huwa jżarma l-armar tal-Ġimgha l-Kbira u jerġa' jarmaha għall-Għid. Bħal ħafna oħra huwa qed jistenna li jkunu jistgħu jerġgħu jiftħu l-bibien biex in-nies tkun tista' tammira t-tradizzjonijiet li qed iżommu ħajjin nies bħalu.